Source: http://docplayer.fi/713660-Vesiosuuskunnat-kuntien-vesihuoltolaitokset-ja-kunnat.html
Timestamp: 2016-10-21 22:19:31+00:00
Document Index: 17985669

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Vesiosuuskunnat, kuntien vesihuoltolaitokset ja kunnat
1 Henna Luukkonen Vesiosuuskunnat, kuntien vesihuoltolaitokset ja kunnat2 TEKIJÄ Henna Luukkonen ISBN (pdf) Suomen Kuntaliitto Helsinki 2013 Suomen Kuntaliitto Toinen linja 14, Helsinki PL 200, Helsinki Puh Faksi3 Vesiosuuskunnat, kuntien vesihuoltolaitokset ja kunnat -opas Sisältö Esipuhe... 4 Ohjausryhmä... 5 Merkinnät... 6 Oppaan sisältö tiivistettynä... 7 Oppaan työstämiseen osallistuneet... 9 Osa 1 - Suomalainen vesihuolto Osa 2 - Vesihuollon järjestäminen Osa 3 - Vesihuoltolaitosten talouden hallinta Osa 4 - Vesiosuuskunnan hallinto Osa 5 - Vesiosuuskunnan tehtävät Osa 6 - Sopimuspohjainen toiminta Osa 7 - Vesihuoltolaitosten yhdistämisen toteuttaminen Osa 8 - Vesiosuuskunnan yhdistäminen kunnan vesihuoltolaitokseen Osa 9 - Vesiosuuskuntien välinen sulautuminen Osa 10 - Suositukset ja johtopäätökset4 Vesiosuuskunnat, kuntien vesihuoltolaitokset ja kunnat -opas Esipuhe Vesiosuuskunnat, kuntien vesihuoltolaitokset ja kunnat -hankkeen tavoitteena oli käsitellä ja selvittää vaihtoehtoja vesihuoltolaitosten yhteistyön kehittämiseksi, vesihuoltokentän selkeyttämiseksi, yhteisten toimintamallien muodostamiseksi sekä edistää vesihuollon toimijoiden laadukasta toimintaa. Hankkeen ovat toteuttaneet yhteistyössä Suomen Kuntaliitto ry, maa- ja metsätalousministeriö, ympäristöministeriö, Pirkanmaan ELY-keskus, Vesilaitosyhdistys ry, Pellervo-seura ry ja Suomen vesihuolto-osuuskunnat ry. Rahoittajana on lisäksi toiminut Maa- ja vesitekniikan tuki ry. Oman merkittävän panoksensa hankkeen toteuttamiseen ovat antaneet useat kuntien, kuntien vesihuoltolaitosten, vesiosuuskuntien ja viranomaistahojen edustajat. Tärkeää asiantuntija-apua ovat antaneet esimerkiksi Kuntaliiton Kuntatalous-, Laki- sekä Alueet ja yhdyskunnat -yksiköiden asiantuntijat ja lakimiehet. Kokemusperäistä tietoa vesihuoltolaitosten välisistä yhdistymisistä, yhteistyöstä sekä erilaisista toimintamalleista on kerätty ympäri Suomen. Hankkeen lopputuotoksena on syntynyt tämä opas, johon vaihtoehtoiset toimintamallit ja suositukset on koottu. Oppaan kautta halutaan edistää laadukkaita toimintamalleja vesihuoltoon liittyvissä toiminnoissa ja siten varmistaa vesihuollon taloudellisuus sekä turvallisuus. Opas koostuu kymmenestä osasta, joilla on jokaisella oma aihepiirinsä. Kukin osa on laadittu siten, että sitä voidaan käyttää itsenäisesti. Oppaan soveltaminen ei siis vaadi sen kaikkiin osiin tutustumista. Työ vesihuollon kehittämiseksi ei kuitenkaan pääty oppaan julkaisemiseen. Opasta tullaan päivittämään jatkossa vastaamaan muuttuvan toimintaympäristön vaatimuksiin. Lopuksi haluan kiittää kaikkia oppaan laadintaan osallistuneita. Oppaan sisällön ideointi, kokemusten jakaminen sekä ratkaisuvaihtoehtojen pohtiminen ja muodostaminen oli ensiarvoisen tärkeää mahdollisimman laajasti hyödynnettävissä olevan oppaan laatimisen kannalta. Erityiskiitoksen esitän ohjausryhmälle, jonka asiantuntemus mahdollisti oppaan laatimisen tässä laajuudessaan. Henna Luukkonen 45 Vesiosuuskunnat, kuntien vesihuoltolaitokset ja kunnat -opas Vesihuoltolaitoksien työntekijöiden, vesiosuuskuntien jäsenten, kunnan viranhaltijoiden ja kuntalaisten huolestuneet puhelut ministeriöihin, Kuntaliittoon ja Vesilaitosyhdistykseen esimerkiksi vesihuollon liittämisvelvollisuudesta vapauttamisesta ja vesiosuuskuntien huonosta taloudesta sekä ristiriidat vesiosuuskuntien yhdistymisestä kuntien vesihuoltolaitoksiin saivat ajattelemaan, että asialle pitäisi tehdä jotain. Vesihuoltokentälle tarvittiin selvästi lisää tietoa kootusti. Tästä syntyi idea Vesiosuuskunnat, kuntien vesihuoltolaitokset ja kunnat -opashankkeelle. Haluan erityisesti kiittää oppaan kirjoittajaa Henna Luukkosta laadukkaasta työstä. Hennan uurastus tuotti kootun paketin tietoa siitä, miten varmistetaan laadukas ja taloudellinen vesihuolto. Kiitos kuuluu myös asiantuntevalle ohjausryhmälle, mikä teki pyyteetöntä työtä koko vesihuoltoalan parhaaksi. Ohjausryhmän työ oli yhteistyötä parhaimmillaan. Toivon, että oppaasta on hyötyä mahdollisimman monelle! Kirsi Rontu ohjausryhmän puheenjohtaja Suomen Kuntaliitto Ohjausryhmä Vesa Arvonen Kaija Joensuu Jorma Kaloinen Anne Kontkanen Kirsi Rontu Jaakko Sierla Anneli Tiainen Vesa Valpasvuo Suomen vesihuolto-osuuskunnat ry Pirkanmaan ELY-keskus ympäristöministeriö Pellervo-seura Suomen Kuntaliitto maa- ja metsätalousministeriö Vesilaitosyhdistys Suomen Kuntaliitto 56 Vesiosuuskunnat, kuntien vesihuoltolaitokset ja kunnat -opas Merkinnät Vesiosuuskunnalla tarkoitetaan tässä oppaassa kaikkia asiakkaidensa omistamia vesihuoltolaitoksia tai muita vesihuollon toimijoita, jotka huolehtivat pääsääntöisesti haja-asutusalueiden vesihuollosta. Vesiosuuskunta voi toimia sekä talous- että jätevesihuollossa. Organisoitumismuotona voi olla osuuskunta, yhtymä, osakeyhtiö tai avoin yhtiö. Oppaassa annetut osuuskuntalakiin perustuvat ohjeet koskevat ainoastaan niitä vesihuollon toimijoita, jotka ovat organisaatiomuodoltaan osuuskuntia. Ohjeita annetaan esimerkiksi osassa 4, osassa 7, osassa 8 ja osassa 9. Laki- ja asetusviittaukset, osuuskuntalakia lukuun ottamatta, koskevat tämän oppaan julkaisuhetkellä voimassa ollutta ajantasaista lainsäädäntöä. Osuuskuntalakiin viitattaessa tarkoitetaan voimaan tulevaa osuuskuntalakia (421/2013). Mikäli voimaan tulevan osuuskuntalain sisältö eroaa nykyisin voimassa olevan osuuskuntalain (1488/2001) sisällöstä, mainitaan suluissa osuuskuntalain (1488/2001) mukainen sisältö. Mikäli tällaista sulkulausetta ei ole, tarkoittaa se, että sekä uuden että vanhan osuuskuntalain sisällöt vastaavat toisiaan. Sinisellä pohjalla oleva teksti on lakitekstiä tai lainsäädäntöön liittyvää tietoa. Turkoosilla rajatussa tietolaatikossa on yhteenvetoja tekstissä kerrotuista tiedoista. Oranssilla rajatussa tietolaatikossa on ohjeita lisätiedon hankkimiseen sekä linkkejä muihin opasmateriaaleihin. Vihreällä rajatuissa tietolaatikoissa kerrotaan aiheeseen liittyvistä esimerkkitapauksista sekä kokemuspohjaisesta tiedosta. Vihertävällä pohjalla olevassa tekstissä kerrotaan mahdollisista asiaan liittyvistä lainsäädäntömuutoksista. Muutokset ovat siinä muodossa, kun ne ovat oppaan julkaisuhetkellä olleet. 67 Vesiosuuskunnat, kuntien vesihuoltolaitokset ja kunnat -opas Oppaan sisältö tiivistettynä Osa 1 Suomalainen vesihuolto Mikä on vesihuollon tarkoitus, miten vesihuolto on kehittynyt Suomessa ja millaisia ovat vesihuollon nykyiset toimijat ja toimintaympäristö? Käynnissä oleva toimintaympäristön muutos, johon liittyvät kiinteästi lainsäädäntömuutokset, haastaa vesihuoltolaitokset monin tavoin. Toimintaympäristön muutoksella on vaikutuksia myös kuntiin ja toisaalta kuntaliitokset vaikuttavat vesihuoltolaitosten organisoitumista kunnissa. Osa 2 Vesihuollon järjestäminen Kunnalla on useita tehtäviä vesihuollon järjestämisessä. Kunnan tehtäviin kuuluvat vesihuoltolaitosten toiminta-alueen rajaaminen sekä vesihuollon kehittämissuunnitelman laatiminen, jossa suunnitellaan esimerkiksi vesihuoltoverkostojen laajentamista jatkossa. Kunnan viranomaiset päättävät vesihuoltolain mukaisesta liittämisvelvollisuudesta vapauttamisesta sekä ympäristönsuojelulain mukaisesta haja-asutuksen jätevesiasetuksen käsittelyvelvoitteista poikkeamisesta. Kyseiset päätökset perustuvat eri lainsäädäntöön ja siten niiden perusteet eroavat toisistaan. Kunnan eri toimijoiden yhteistyö on erittäin tärkeää vesihuollon järjestämiseen liittyvässä suunnittelussa sekä päätöksissä. Osa 3 Vesihuoltolaitosten talouden hallinta Vesihuollosta aiheutuvat kustannukset katetaan vesihuoltopalveluista perittävillä maksuilla, jotka on kohdistettu syntypaikoilleen aiheuttamisperiaatetta noudattaen. Erisuuruisten perus- ja liittymismaksujen käyttäminen, taloussuunnitelmien laatiminen ja tulevaisuuden investointitarpeen kartoittaminen ovat avaimia vesihuoltolaitoksen talouden kestävyyteen. Miten kuntien on jatkossa järkevää tukea vesihuoltolaitoksia vai onko tukeminen ylipäätään järkevää? Vesihuollon järjestämisvelvollisuuden vuoksi vesihuoltolaitosten taloudelliset vaikeudut heijastuvat kuntaan. Osa 4 Vesiosuuskunnan hallinto Vesiosuuskunnissa päätöksenteosta ja vesihuoltotoiminnan käytännön järjestämisestä vastaa useimmiten vesiosuuskunnan hallitus. Toiminnassa ei useimmiten ole mukana vesihuoltoalan ammattilaisia. Vesiosuuskunnan jäsenten riittävän osaamisen varmistaminen on tärkeää. Osuus- ja vesihuoltotoimintaan liittyy useita vastuita ja velvoitteita, jotka perustuvat eri lainsäädäntöihin. Osa 5 Vesiosuuskunnan tehtävät Millaisia asioita vesiosuuskunnan vastuuhenkilön tulisi tietää? Laadukkaat vesihuoltopalvelut perustuvat asiantuntemuksella suunniteltuihin ja rakennettuihin sekä ylläpidettyihin 78 Vesiosuuskunnat, kuntien vesihuoltolaitokset ja kunnat -opas verkostoihin. Sijoitussopimukset maanomistajien kanssa laaditaan jo ennen verkostojen rakentamista ja verkostot sekä niiden ominaisuustiedot dokumentoidaan heti verkostojen valmistumisen jälkeen. Säännöllinen kunnossapito ja hoito pidentävät rakenteiden ja laitteiden käyttöikää sekä vähentävät palvelukatkoksia ja häiriötilanteita. Talousveden laatua seurataan oman käyttötarkkailun sekä virallisten valvontanäytteiden avulla. Häiriötilanteita varten vesiosuuskunnan laaditaan varautumissuunnitelma sekä hankitaan riittävä vakuutusturva. Osa 6 Sopimuspohjainen toiminta Sopimuspohjainen palveluluiden hankinta on arkipäivää vesihuoltoalalla. Se avaa myös pienemmille toimijoille mahdollisuuden hankkia vesihuoltoalan ammattilaisten palveluita. Kuntien vesihuoltolaitoksen myyvät talousvettä ja jäteveden puhdistuspalvelua muille vesihuoltolaitoksille ja vesiosuuskunnille. Ylläpito- ja hallinnointipalveluita voidaan hankkia yrityksiltä, muilta vesiosuuskunnilta sekä rajoitetusti kunnilta ja kuntien vesihuoltolaitoksilta. Paikalliset markkinat tarvittaville palveluille luodaan kysynnän kautta. Osa 7 Vesihuoltolaitosten yhdistämisen toteuttaminen Miten vesihuoltolaitosten yhdistämisprosessi etenee, millaisia menettelytapavaihtoehtoja voidaan soveltaa ja mitä yhdistymisessä on otettava huomioon? Yhdistymisen ensimmäisenä edellytyksenä on poliittisen tahdon muodostaminen osapuolten organisaatioissa. Varsinainen yhdistymisprosessi alkaa osapuolten välisillä neuvotteluilla, vesihuoltolaitosten ominaisuuksien ja käytäntöjen selvittämisellä sekä omaisuuden arvostamisella. Näitä seuraavat neuvottelut yhdistymisen ehdoista, kuten erilaisen taloudellisen tilan kompensoinnista. Liittymis- ja käyttösopimukset sekä sijoittamissopimukset vaativat päivittämistä. Yhdistymisessä sovellettava menettelytapa riippuu yhdistyvien vesihuoltolaitosten organisaatiomuodoista. Yhdistymisen veroseuraamusten selvittäminen on myös osa yhdistymisprosessia. Osa 8 Vesiosuuskunnan yhdistäminen kunnan vesihuoltolaitokseen Vesiosuuskunta tai muu vesihuoltolaitos voidaan yhdistää kunnan vesihuoltolaitokseen eri tavoin toimijoiden organisaatiomuodoista riippuen. Liiketoimintakauppa soveltuu käytännössä kaikkiin tilanteisiin. Vastaanottavan vesihuoltolaitoksen ollessa osakeyhtiö voidaan mahdollisesti soveltaa muitakin menettelytapoja. Erilaiset menettelytapavaihtoehdot kuvataan osassa vaiheittain päätöksenteko, asiakirjat (kuten kauppakirja) ja veroseuraamukset huomioon ottaen. Osaan on sisällytetty malliasiakirjat sekä niiden laatimisohjeet. Osa 9 Vesiosuuskuntien välinen sulautuminen Sulautumista voidaan soveltaa ainoastaan osuuskuntamuotoisten toimijoiden yhdistymiseen. Sulautuminen on osuuskuntalain mukainen prosessi. Se kuvataan osassa yksityiskohtaisesti. Malli sulautumissuunnitelmasta, johon sulautuminen perustuu, ja sen laatimisohjeet on sisällytetty liitteisiin. Osa 10 Suositukset ja johtopäätökset Suosituksiin on koottu osien 1 9 merkittävimmät johtopäätökset ja muut huomioon otettavat seikat. 89 Vesiosuuskunnat, kuntien vesihuoltolaitokset ja kunnat -opas Oppaan työstämiseen osallistuneet Liisa Anttila Anna Arosilta-Gurvits Antti Belinskij Jukka Hakola Pertti Halsola Heikki Harjula Tarja Hartikainen Pekka Heinonen Osmo Heinälä Anneli Heinonen Jarkko Huovinen Ulla Hurmeranta Satu Hyötylä Susanna Ijäs Tuulia Innala Ilkka Juva Sami Karhu Sari Korento Maarit Korpilähde Sakari Kuikka Markku Kuokkanen Jyrki Lammila Liikennevirasto Harriet Lonka Juha Myllymäki Hanna Nieminen Minna Nummelin Kari Nykänen Leena Penttinen Pasi Pönkä Jussi Rahikainen Jarkko Rapala Satu Rask Päivi Rissanen Osmo Seppälä Jarmo Siekkinen Marja Stjerna Timo Virola Pekka Virtaniemi Juha Vuorenmaa Kaisa Vähänen Jani Väkevä Christell Åström Lohjan kaupunki Kirkkonummen kunta Maa- ja metsätalousministeriö Suomen Kuntaliitto Suomen vesihuolto-osuuskunnat ry Suomen Kuntaliitto Suomen Kuntaliitto Tampereen kaupunki Ykshaukisen vesiosuuskunta Suomen Kuntaliitto Suomen Kuntaliitto Suomen Kuntaliitto Virtain kaupunki Suomen Kuntaliitto Suomen Kuntaliitto Uudenmaan ELY-keskus Pellervo-seura Suomen Kuntaliitto Joensuun Vesi Leppälammen vesiosuuskunta Kärkisten vesiosuuskunta Varsinais-Suomen ELY-keskus Uudenmaan liitto Suomen Kuntaliitto Nurmijärven kunta Varsinais-Suomen ELY-keskus Suomen vesihuolto-osuuskunnat ry Maa- ja metsätaloustuottajain Keskusliitto Suomen Kuntaliitto Suomen Kuntaliitto sosiaali- ja terveysministeriö Ikaalisten kaupunki Kuopion kaupunki Vesilaitosyhdistys Pohjois-Savon ELY-keskus Kuopion Vesi Hämeen ELY-keskus Ylöjärven kaupunki Keski-Suomen ELY-keskus Pohjois-Pohjanmaan ELY-keskus Haminan Vesi Suomen Kuntaliitto 910 Vesiosuuskunnat, kuntien vesihuoltolaitokset ja kunnat -opas 1011 Osa 1 Suomalainen vesihuolto12 Vesiosuuskunnat, kuntien vesihuoltolaitokset ja kunnat -opas Sisältö 1 Vesihuollon tarkoitus Vastuu vesihuollon järjestämisestä ja kehittämisestä Vaihtoehdot vesihuollon järjestämiseksi Vesihuollon kehittäminen Suomalaisen vesihuollon historiaa Keskitettyjen vesihuoltopalveluiden kehittyminen Vesiosuuskuntien synty Vesihuollon nykyiset toimijat Toimintaympäristön muutos haastaa vesihuoltolaitokset Lisääntyvät velvoitteet Verkosto-omaisuuden hallinta Vesihuoltopalveluiden ammattimainen järjestäminen Toimintaympäristön muutos vaikuttaa kuntiin Muuttuva lainsäädäntö Kuntaliitokset Vesiosuuskuntien toiminnan kehittäminen Lähteet13 Suomalainen vesihuolto Osa 1 1 Vesihuollon tarkoitus Vesihuollolla tarkoitetaan vesihuoltolain (119/2001) 3 :n mukaan vedenhankintaa eli veden johtamista, käsittelyä ja toimittamista talousvetenä käytettäväksi sekä viemäröintiä eli jäteveden, huleveden ja perustusten kuivatusveden poisjohtamista ja käsittelyä. Vesihuollon tarkoituksena on siis toimittaa talousvesi ihmisille ja huolehtia muodostuvan jäteveden poisjohtamisesta sekä käsittelystä. Vesihuoltojärjestelmien tavoitteena on turvallinen talousveden vedenhankinta sekä muodostuvan jäteveden ympäristövaikutusten vähentäminen. Haittoja sekä ihmisten terveydelle että ympäristölle voidaan vähentää toimivan ja asianmukaisen vesihuollon kautta. Vesihuolto voidaan järjestää joko keskitetysti tai kiinteistökohtaisesti. Keskitetyt ratkaisut perustuvat talousveden ja jäteveden siirtämiseen verkostoissa sekä talousvedenhankintaan ja jäteveden puhdistamiseen keskitetysti. Yksi talousvesilähde tai jätevedenpuhdistamo voi palvella satojatuhansia tai vain kymmeniä ihmisiä. Keskitettyjen vesihuoltopalveluiden tuottamisesta vastaa vesihuoltolaitos tai muu pienempi vesihuollon toimija. Kiinteistökohtaisissa järjestelmissä vedenhankinta ja jätevedenkäsittely tapahtuvat vettä käyttävällä kiinteistöllä. Talousvedenhankinta tapahtuu tällöin tavallisesti omasta tai muutaman kiinteistön yhteisestä kaivosta ja jätevedenkäsittely omassa puhdistamossa tai keräämällä se säiliöön. Vesihuoltolaissa määrätään tietyn tyyppisten alueiden sisällyttämisestä keskitettyihin vesihuoltoverkostoihin. Alueilla, joissa asutus on tiheää, ainoa vaihtoehto on keskitettyjen vesihuoltojärjestelmien käyttäminen. Kiinteistökohtaisen vedenhankinnan turvallisuutta ei voida tiheään asutuilla alueilla taata ja kiinteistökohtaisten jätevesijärjestelmien käytöllä tiheään asutuilla seuduilla voi olla merkittäviä ympäristö- ja terveysvaikutuksia. Harvaan asutuilla seuduilla ympäristön- ja terveydensuojelulliset syyt voivat edellyttää vesihuollon järjestämistä keskitetysti. Muissa tapauksissa harvaan asutuilla seuduilla taloudellisesti ja ekologisesti kestävin ratkaisu on tavallisesti kiinteistökohtaisten vesihuoltojärjestelmien käyttäminen. Käytännössä kaikilla Suomen kunnilla on oma tai useamman kunnan yhteisesti omistama vesihuoltolaitos, joka useimmiten huolehtii vähintään asemakaavoitetun alueen vesihuollosta. Lisäksi Suomessa toimii yksityisiä asiakkaidensa omistamia vesiosuuskuntia. Vesiosuuskunnat käsittävät hyvin kirjavan joukon erilaisia vesihuollon toimijoita, joista osa luokitellaan vesihuoltolaitoksiksi. Ne toimivat pääosin asemakaava-alueiden ulkopuolisilla alueilla ja täydentävät siten kunnallisen vesihuoltolaitoksen tarjoamia keskitettyjä vesihuoltopalveluita. Niiden yksikkökoko vaihtelee merkittävästi, mutta ne ovat yleensä huomattavasti kunnallisia vesihuoltolaitoksia pienempiä. Suurin osa vesiosuuskunnista on nimensä mukaisesti organisoitumismuodoltaan osuuskuntia. Osa on osakeyhtiöitä, rekisteröimättömiä yhtymiä tai avoimia yhtiöitä. Epäselvyyksien välttämiseksi tässä oppaassa käytetään kaikista yksityisistä asiakkaidensa omistamista vesihuoltolaitoksista nimitystä vesiosuuskunta. 1314 Vesiosuuskunnat, kuntien vesihuoltolaitokset ja kunnat -opas 2 Vastuu vesihuollon järjestämisestä ja kehittämisestä 2.1 Vaihtoehdot vesihuollon järjestämiseksi Vesihuoltolaissa (119/2001) kunnalle on asetettu vesihuollon järjestämisvelvollisuus (6 ). Sen mukaan kunnan tulee ryhtyä toimenpiteisiin tarvetta vastaavan vesihuoltolaitoksen perustamiseksi, vesihuoltolaitoksen toiminta-alueen laajentamiseksi tai muun tarpeellisen vesihuollon palvelun saatavuuden turvaamiseksi, jos suurehkon asukasjoukon tarve, terveydelliset tai ympäristön suojelulliset syyt sitä vaativat. Terveydellinen syy voi olla esimerkiksi pohjaveden heikko laatu ja ympäristönsuojelullinen syy jätevesien aiheuttamat haitat herkällä luontoalueella. Kunta voi täyttää järjestämisvelvollisuuden ryhtymällä toimenpiteisiin keskitetyn tai tilanteeseen soveltuvan kiinteistökohtaisen vesihuoltoratkaisun toteuttamiseksi. Jälkimmäisen vaihtoehdon käyttämistä rajoittaa vesihuoltolain 7 :n mukainen vaatimus sisällyttää alueet, joilla asutuksen tai siihen rinnastuvan elinkeino- tai vapaa-ajan toiminnan määrän tai laadun vuoksi kiinteistöjen liittäminen vesihuoltolaitoksen vesijohtoon tai viemäriin on tarpeen, vesihuoltolaitoksen toiminta-alueeseen. Kunta tekee vesihuoltolain 8 :n mukaan päätöksen kunnan alueella toimivan vesihuoltolaitoksen toiminta-alueesta. Toiminta-alue määritetään kunnan vesihuoltolaitokselle sekä järjestämisvelvollisuuden täyttämiseksi perustetuille vesiosuuskunnille. Toiminta-alue velvoittaa kyseistä vesihuoltolaitosta rakentamaan alueelle keskitetyt vesihuoltoverkostot ja huolehtimaan vesihuoltopalvelut alueella sijaitseville kiinteistöille yhdyskuntakehityksen tarpeita vastaavasti (9 ). Kiinteistön omistajan tai haltijan velvollisuutena toiminta-alueella on liittää kiinteistö vesihuoltolaitoksen verkostoihin. Alueellinen ELY-keskus voi vesihuollon valvontaviranomaisena edellyttää tarvittaessa kuntaa järjestämään vesihuollon tietyille alueille vesihuoltolaitoksen palvelujen avulla. Kunta siis määrittelee pääosin järjestämisvelvollisuutensa perusteella millä alueilla vesihuoltopalvelut toteutetaan keskitetyin ratkaisuin ja tekee tarvittavat toiminta-aluepäätökset. Asukkaat voivat päättää vesihuoltonsa järjestämisestä keskitetysti, vapaaehtoisuuteen perustuvien vesiosuuskuntien kautta, joille ei ole välttämätöntä määritellä toiminta-aluetta. Tällaiset keskitetyt ratkaisut voivat olla ainoastaan muutaman kiinteistön yhteisiä järjestelmiä. Keskitettyjä vesihuoltoratkaisuja voi siis olla saatavissa myös vesihuoltolaitosten toiminta-alueiden ulkopuolisilla alueilla. Keskitettyyn vesihuoltojärjestelmään liittyminen on ensisijainen vaihtoehto kiinteistön vesihuollon järjestämiseksi, ja toiminta-alueella kiinteistö on pääsäännön mukaan liitettävä vesihuoltolaitoksen verkostoon. Muissa tapauksissa kiinteistön vesihuolto järjestetään kiinteistökohtaisesti. 2.2 Vesihuollon kehittäminen Oleellinen osa vesihuoltoon liittyvien ratkaisujen ja tulevaisuuden suunnitelmien tekemistä, esimerkiksi keskitettyjen vesihuoltoverkostojen laajentamisen suhteen, on vesihuollon kehittämissuunnittelu. Vesihuollon kehittäminen on vesihuoltolain (119/2001) 5 :n perusteella 1415 Suomalainen vesihuolto Osa 1 kunnan vastuulla. Kehittämistehtävänsä mukaisesti kunnan tulee laatia alueelleen vesihuollon kehittämissuunnitelma ja päivittää sitä tarvittaessa. Suunnitelmassa tulee käsitellä vesihuoltolaitosten toiminta-alueiksi vahvistettujen alueiden sekä haja-asutusalueiden vesihuollon kehittämistä. Vesihuollon kehittämisestä ei siis voi vastata yksittäinen kunnassa toimiva vesihuoltolaitos, kuten kunnallinen vesihuoltolaitos. Kunnan on vesihuoltolain mukaan laadittava ja pidettävä ajan tasalla kehittämissuunnitelma yhteistyössä alueensa vesihuoltolaitosten kanssa. Erityisesti vesiosuuskunnat pitää jatkossa ottaa entistä tiiviimmin mukaan vesihuollon kehittämissuunnitelman laatimiseen. Vesihuollon kehittämissuunnitelman laatimiseen tehty ohje: Kunnan vesihuollon kehittämissuunnitelma hyviä suunnittelukäytäntöjä on saatavana osoitteesta y y > Palvelut ja tuotteet > Julkaisut > Ympäristöoppaat > Ympäristöoppaat 2008 > YO Kunnan vesihuollon kehittämissuunnitelma hyviä suunnittelukäytäntöjä Maankäytön suunnittelu ohjaa vesihuoltoratkaisuja, kuten keskitettyjen vesihuoltoverkostojen laajentamista. Vesihuollon kehittämissuunnitelma on erinomainen väline yhdistää maankäytön suunnittelu ja vesihuollonsuunnittelu, minkä vuoksi sitä tulee jatkossa hyödyntää kunnissa entistä laajemmin ja sen merkittävyyttä korostaa. Kehittämissuunnitelma on kunnissa ensisijainen väline tulevaisuuden vesihuoltoratkaisujen suunnitteluun. Keskitettyjen vesihuoltoverkostojen laajentamisen lisäksi siinä tarkastellaan vedenhankinnan ja jätevedenkäsittelyn mahdollisuuksia tulevaisuudessa, vesihuoltoverkostojen korjausvelkaa, vesihuollon hallinnointia kunnassa ja asetetaan tavoitteita näiden seikkojen suhteen. Vesiosuuskuntien osalta tärkeitä vesihuollon kehittämissuunnitelmassa käsiteltäviä aihepiirejä ovat mahdollisien verkostolaajennuksien lisäksi esimerkiksi vedenhankinnan turvaaminen sekä yhdistymismahdollisuudet toisiin vesiosuuskuntiin tai kunnan vesihuoltolaitokseen. Vesihuollon kehittämissuunnitelman merkitystä tulee entisestään parantaa ja sen erilaiset hyödyntämismahdollisuudet tunnistaa kunnissa nykyistä paremmin. 1516 Vesiosuuskunnat, kuntien vesihuoltolaitokset ja kunnat -opas 3 Suomalaisen vesihuollon historiaa 3.1 Keskitettyjen vesihuoltopalveluiden kehittyminen Keskitettyjä vesihuoltoratkaisuja on otettu Suomessa käyttöön 1800-luvun lopulta alkaen. Niiden tavoitteena oli paikallisen vedentarpeen tyydyttäminen ja toisaalta muodostuvan jäteveden haittojen poistaminen paikallisesti. Toimijoina ovat olleet sekä kunnat että asukkaiden muodostamat yhteisöt. Vesi hankittiin mahdollisimman lähellä olevasta raakavesilähteestä ja muodostunut jätevesi johdettiin niin kauas, ettei siitä ollut enää haittaa kyseiselle alueelle. Ennen keskitettyjen järjestelmien käyttöön ottamista vedenhankinta perustui kaupungeissakin yksityisiin tai yhteisiin kaivoihin, joista vesi kannettiin asuntoihin tai muihin kohteisiin. (Pietilä et al ) Syynä keskitetyn vedenhankinnan käynnistymiseen olivat esimerkiksi erilaiset epidemiat, jotka välittyivät saastuneen kaivoveden välityksellä. Lisäksi veden riittävyys asutuksen keskittyessä taajamiin edisti keskitettyjen järjestelmien syntymistä. Vedenhankinnassa käytettiin aluksi ainoastaan pohjavettä, mutta jo 1900-luvun alussa ja vedentarpeen kasvaessa pintavettä alettiin hyödyntää yhä laajemmin. Jätevedenpuhdistamoita alettiin laajemmin rakentaa vasta 1960-luvulla vesilain voimaantulon jälkeen. Aluksi kullekin viemäriverkostokokonaisuudelle rakennettiin oma jätevedenpuhdistamo, mikä tarkoitti sitä, että joissakin kunnissa oli useita jätevedenpuhdistamoita. (Pietilä et al ) Alueellinen yhteistyö vedenhankinnassa alkoi, kun kaikissa kunnissa ei ollut tarpeeksi vesivaroja niiden talousvedentarpeen tyydyttämiseen. Ensimmäiset alueelliset vesienkäytön kokonaissuunnitelmat, jotka käsittelivät alueen vesivarojen käyttämistä ja vesihuollon järjestämistä, laadittiin 1970-luvulla valtion perustettua vesihallituksen. Tämän jälkeen ylikunnallinen yhteistyö vesihuollossa on kehittynyt. Nykyään ylikunnallista vedenhankintaa harjoitetaan useilla alueilla ja esimerkiksi seudullisia jätevedenpuhdistamoita ja vesihuoltolaitoksia on perustettu. (Pietilä et al ) Kuntien vesihuoltolaitokset ovat alusta alkaen rakentaneet verkostojaan lähinnä taajamiin, joissa ongelmat olivat suurimpia veden hygieenisen laadun ja riittävyyden suhteen. Myös viemäriverkostoja rakennettiin lähinnä taajama-alueille, joissa jäteveden haitat olivat suurimmat. 3.2 Vesiosuuskuntien synty Suomessa vesiosuuskuntia toimii nykyään yli Ne ovat syntyneet pääosin maaseudun vedenhankintaa varten, sillä kaupunkien ja kuntien voimavarat eivät ole riittäneet vesihuoltoverkostojen laajentamiseen kaikille tarvealueille. Vesiosuuskuntien perustaminen on nopeuttanut vesijohtoverkostojen ja yhteisen vedenhankinnan laajentumista haja-asutusalueille. Perustamalla osuuskuntia on kyetty järjestämään kiinteistöille laadukkaampaa talousvettä sekä tehokkaampi jätevesien käsittely. Vesijohtoverkostoja alettiin vesiosuuskuntien toimesta rakentaa 1900-luvun alussa ja ensimmäinen vesiosuuskunta rekisteröitiin Tampereen Pispalaan vuonna (Ryynänen 2003, Kuntaliitto 2007.) 1617 Suomalainen vesihuolto Osa 1 Ennen 1950-lukua vesijohdot rakennettiin vain muutaman talouden yhteistyönä ilman yhteiskunnan tukea. Vesi hankittiin luonnonlähteeseen perustuvasta vedenottamosta. Kunnat ja valtio alkoivat tukea ja -60-luvuilla keskitettyjen vesihuoltoratkaisujen toteuttamista maaseutukuntien taajamiin kohonneen elintason vaatimusten, kilpailun työpaikkojen saamisesta ja talousvedestä aiheutuneiden epidemioiden kannustamana. Useimmiten tällaisen vesihuoltohankkeen toteuttajana oli vesiosuuskunta tai vesiyhtymä. Valtion tuen edellytyksenä oli yhtymän rekisteröityminen sekä suunnitelman teettäminen asiantuntijalla. Vedenhankinta perustui omien vedenottamoiden rakentamiseen. (Ryynänen 2003.) Kunnat ja valtio ovat 1970-luvulta lähtien tukeneet myös haja-asutusalueiden vesihuoltoa ja kunnat ovat toimineet entistä enemmän hankkeiden käynnistäjinä. Vesiosuuskuntien perustamiseen kannustettiin, koska niiden avulla vesihuoltoverkostojen laajentaminen asemakaava-alueiden ulkopuolelle mahdollistui. Vedenhankinta on 1970-luvulta alkaen siirtynyt vesiosuuskuntien omista vedenottamoista talousveden ostamiseen kuntien vesihuoltolaitoksilta tai muilta toimijoilta. (Ryynänen 2003.) Vuonna 2000 säädetyn ympäristösuojelulain (86/2000) ja vuonna 2003 annetun haja-asutuksen jätevesiasetuksen (542/2003) seurauksena osuuskunnat ovat laajentaneet toimintaansa entistä enemmän jätevesiverkostojen rakentamiseen, koska siten asetuksessa määrätyt jäteveden käsittelyvelvoitteet on ollut yksinkertaista täyttää. Valtio ja kunnat ovat tukeneet ja kannustaneet vesiosuuskuntia laajentamaan toimintaansa myös jätevesipuolelle kohdentamalla avustuksia entistä enemmän viemäriverkostojen rakentamiseen. Valtiolla on mahdollisuus tukea myös kiinteistökohtaisten järjestelmien rakentamista, mutta suurin osa avustuksista on myönnetty verkostoihin perustuvien vesihuoltoratkaisujen edistämiseen niiden suuren vaikuttavuuden ja rajallisten määrärahojen vuoksi. 1718 Vesiosuuskunnat, kuntien vesihuoltolaitokset ja kunnat -opas 4 Vesihuollon nykyiset toimijat Vesihuoltotoimintaa harjoittavista toimijoista tai yhteisöistä luokitellaan vesihuoltolaitoksiksi pääosin ne, jotka myyvät talousvettä tai vastaanottavat jätevettä yli 10 m3 vuorokaudessa tai palvelevat yli 50 henkilöä (Tolvanen et al. 2001). Kuitenkin kaikki toimijat, joille on määritelty vesihuoltolain (119/2001) mukainen toiminta-alue, ovat vesihuoltolain alaisia vesihuoltolaitoksia. Suomessa toimii tällä hetkellä noin 1500 vesihuoltolaitosta, joista noin 400 on kuntien omistamia vesihuoltolaitoksia (Kuntaliitto 2007). Loput 1100 vesihuoltolaitosta ovat asiakkaidensa omistamia vesiosuuskuntia. Luokittelu vesihuoltolaitokseksi tuo vesiosuuskunnille samoja velvoitteita ja vastuita kuin suurille kuntien vesihuoltolaitoksillekin. Vesihuoltolaitoksiksi luokiteltavien osuuskuntien tai yhtymien lisäksi Suomessa toimii arviolta 500 vesihuoltotoimintaa harjoittavaa osuuskuntaa tai yhtymää. Vesiosuuskunnat vastaavat 10 %:sta kaikesta Suomessa myydystä talousvedestä ja niiden piirissä on noin 13 % väestöstä. Viisi suurinta kunnallista vesihuoltolaitosta myy vastaavasti 30 % kaikesta myydystä talousvedestä. Kuntien vesihuoltolaitosten yksikkökoko on ylipäätään pieni, sillä suurin niistä luokitellaan keskisuuriksi tai pieniksi. (Kuntaliitto 2007, MMM 2012.) Vesiosuuskunnat: y Yhteensä noin 1500 y Noin 1100 luokitellaan vesihuoltolaitoksiksi y Vastaavat noin 10 %:sta Suomessa myydystä talousvedestä y Palvelevat 13 % väestöstä Kunnallisten vesihuoltolaitosten määrän odotetaan vähentyvän ja toisaalta yksikkökokoon suurentuvan vesihuollon alueellisen yhteistyön sekä kuntaliitosten seurauksena. Esimerkiksi Helsingin seudulla, Turussa ja Jyväskylässä toimii alueellisia vesihuoltolaitoksia. (Pietilä et al ) Alueelliset vesihuoltolaitokset voivat olla talousveden hankintaan keskittyviä tukkuyhtiöitä, jäteveden puhdistamiseen keskittyviä yhtiöitä tai kokonaisvaltaisesti vesihuoltopalveluista huolehtivia laitoksia. Suurten kaupunkien lisääntyvä väestö kasvattaa jo ennestään suurten vesihuoltolaitosten yksikkökokoa. Yksikkökoon lisäksi muutoksia kunnallisten vesihuoltolaitosten toimintaan voivat aiheuttaa yhtiöittämiset sekä vaihtoehtoiset organisoitumistavat, kuten monialalaitosten perustaminen. Uusia vesiosuuskuntia arvioidaan edelleen perustettavan kun viemäriverkostoja laajennetaan haja-asutusalueille ja kaupunkien lievealueille haja-asutuksen jätevesiasetuksen velvoitteiden täyttämiseksi. (Kuntaliitto 2007, MMM & YM 2009.) Viime vuosien aikana vesiosuuskuntia on perustettu vuosittain (Repo 2011). Paineita uusien vesiosuuskuntien perustamiseen on erityisesti kunnissa, joissa muuttovoiton seurauksena ihmiset ovat sijoittuneet asemakaavoitettujen alueiden ulkopuolelle, joilla vesihuoltoverkostoja ei vielä ole. Väestön siirtyminen maaseudulta kaupunkeihin ja kuntakeskuksiin voi toisaalta uhata olemassa olevien vesiosuuskuntien toimintamahdollisuuksia tulevaisuudessa niiden verkostoalueiden autioituessa. 1819 Suomalainen vesihuolto Osa 1 Vesiosuuskunnat ovat monimuotoinen joukko vesihuollon toimijoita. Ne eroavat toisistaan sekä kooltaan että toimintamalliltaan ja -tavoiltaan. Suurimmat vesiosuuskunnat vastaavat kooltaan pieniä tai keskisuuria kuntien vesihuoltolaitoksia ja toimivat useimmiten kuten ne. Kaikkein pienimpien vesiosuuskuntien, vain muutaman kiinteistön yhteisten, vesiosuuskuntien toiminta on puolestaan hyvin pienimuotoista. Kooltaan näiden väliin sijoittuvien vesiosuuskuntien toimintatavat ovat vaihtelevia. Vesiosuuskuntien lukumäärä vaihtelee alueittain, osassa kuntia vesiosuuskuntia voi olla kymmeniä, toisissa ei yhtään. Useissa kunnissa samaan verkostokokonaisuuteen kuuluu useita eri vesihuoltolaitoksia. Näistä yksi on yleensä niin sanottu emolaitos, joka myy vettä muille vesihuoltolaitoksille ja vastaanottaa niiden keräämät jätevedet. Emolaitos on useimmissa tapauksissa kunnallinen vesihuoltolaitos. Muut verkostokokonaisuuden toimijat hallinnoivat verkosto-osuuttaan ja huolehtivat sen toiminnasta, taloudesta ja vesihuoltopalveluiden tuottamisesta sekä vastaavat toimittamansa talousveden laadusta, valvontatutkimuksista ja häiriötilanteisiin varautumisesta. Tällaisia toimijoita kutsutaan usein verkostoosuuskunniksi. Esitellystä mallista poiketen joidenkin verkostokokonaisuuteen liittyneiden vesiosuuskuntien asiakkaat ovat suorassa asiakassuhteessa emolaitokseen, jolloin vesiosuuskunnan tehtäväksi jää ainoastaan verkoston omistaminen ja siitä huolehtiminen. Osa verkosto-osuuskunnista tukeutuu myös käytännön toiminnoissa emolaitokseen, esimerkiksi hankkimalla siltä palveluita tai asiantuntemusta. Jotkin yhteen verkostokokonaisuuteen kuuluvista vesiosuuskunnista on jo perustamisvaiheessa suunniteltu liitettävän jossakin vaiheessa emolaitokseen, mutta aie ei ole syystä tai toisesta toteutunut (Kuntaliitto 2007). Useimmissa tapauksissa on tarkoituksenmukaista selvittää, voisivatko samaan verkostokokonaisuuteen kuuluvat vesihuollon toimijat muodostaa yhden vesihuoltolaitoksen. Saman kunnan alueella voi olla myös useita vesiosuuskuntia, jotka hankkivat talousvetensä omista vedenottamoistaan, eivätkä niiden verkostot ole yhteydessä kunnan vesihuoltolaitoksen tai toistensa verkostoihin. Tällaiset vesiosuuskunnat toimivat usein muutenkin itsenäisesti. Vesihuoltolaitosten ja vesiosuuskuntien välisen yhteistyön määrä ja yhteistyötavat vaihtelevat alueellisesti ja paikallisesti runsaasti. Vesihuoltokenttään on odotettavissa muutoksia, sillä useat vesiosuuskunnat toivovat yhdistymistä kuntien vesihuoltolaitoksiin tai muihin suurempiin yksiköihin tai laajempaa yhteistyötä muiden vesihuoltolaitosten kanssa. Kuntaliitossa tehtiin vuonna 2007 kyselytutkimus, jossa tutkittiin kunnallisten vesihuoltolaitosten ja vesiosuuskuntien välistä yhteistyötä sekä kuntien vesiosuuskunnille myöntämien tukien määrää ja tukityyppejä. Tuolloin puolet kyselyyn vastanneista kunnista arvioi, että tulevaisuudessa vesiosuuskunnat tulevat hankkimaan kunnalta huolto- ja kunnossapitopalveluita. Vuonna 2007 vesiosuuskunnat hankkivat palveluita vain 7 %:lta kyselyyn vastanneista kunnista. Hieman vajaa puolet kunnista piti todennäköisenä, että vesiosuuskuntien verkostoja tullaan tulevaisuudessa liittämään osaksi kunnallisten vesihuoltolaitosten verkostoja. Neljäsosassa kuntia vesihuoltolaitosten yhdistämisiä oli jo tapahtunut. (Mynttinen & Taipale 2007.) Vesilaitosyhdistyksessä (VVY) toteutettiin kyselytutkimus vesiosuuskuntien yhdistämisestä toisiin vesiosuuskuntiin tai muihin vesihuoltolaitoksiin vuonna Kyselyyn vastanneista kunnista 27 %:ssa oli tapahtunut vesiosuuskunnan yhdistäminen joko toiseen vesiosuuskuntaan tai muuhun kunnassa toimivaan vesihuoltolaitokseen. Näistä yhdistymisistä noin puolet oli tapahtunut vesiosuuskunnan ja kunnallisen vesihuoltolaitoksen välillä. Vesiosuuskunta oli ollut puolessa tapahtuneista yhdistymisistä aloitteellinen osapuoli. (VVY 2010.) 1920 Vesiosuuskunnat, kuntien vesihuoltolaitokset ja kunnat -opas 5 Toimintaympäristön muutos haastaa vesihuoltolaitokset Suomalainen vesihuoltokenttä on haasteiden edessä, sillä vesihuollon toimintaympäristö muuttumassa. Muutoksia toimintaympäristöön aiheuttavat esimerkiksi lainsäädännön muuttuminen ja velvoitteiden lisääntyminen, taloudellisen tilanteen kiristyminen, rakenteiden ikääntyminen, osaavan henkilöstön vähentyminen, asiakasnäkökulman vahvistuminen, muuttoliike maaseudulta kaupunkeihin, kuntaliitokset sekä ilmastonmuutoksen aiheuttamat muutokset ympäristössä (Kuntaliitto 2007, Ryynänen et al. 2012). Toimintaympäristön muutos vaikuttaa kaikkien vesihuoltolaitosten toimintaan, mutta erityisen suuri merkitys sen vaikutuksilla on vesiosuuskuntien toimintaan. Koska kunnalla on vesihuoltolain (119/2001) mukaan vesihuollon järjestämisvelvollisuus, vaikuttaa toimintaympäristön muutos myös kuntiin. Se pakottaa vesihuollon toimijat entistä laajempaan yhteistyöhön ja ennakkoluulottomaan toiminnan kehittämiseen laadukkaiden vesihuoltopalveluiden turvaamiseksi. Jos uusia toimintatapoja ei pystytä kehittämään, osassa vesiosuuskuntia ja muita vesihuoltolaitoksia vesihuoltopalveluiden kustannukset asiakkaille uhkaavat nousta toimintaympäristön muutoksen kasvattaessa vesihuoltolaitoksen resurssintarvetta (Kuntaliitto 2007, Ryynänen et al. 2012). Keskeisiä haasteita ja kehittämistarpeita tutkittiin vastikään Vesihuoltoalan kehitystarpeet Suomessa -hankkeessa. Tutkimus toteutettiin Vesilaitosyhdistyksen jäsenlaitoksille lähetetyn kyselyn sekä sidosryhmähaastatteluiden avulla. Kyselyyn vastanneista vesihuoltolaitoksista 90 % oli kunnallisia vesihuoltolaitoksia ja 10 % osuuskuntia. Tutkimuksen perusteella tärkeimmäksi vesihuoltolaitosten toimintaan liittyväksi kehitystarpeeksi todettiin verkostoomaisuuden hallinta ja saneeraus sekä pienten vesihuoltolaitosten ja muuttotappioalueiden vesihuoltolaitosten kestävä talous. Toimintaympäristön muutoksen haasteista merkittävämmäksi nimettiin kuntaliitokset ja niihin kytkeytyvät organisaatiokysymykset, laatu- ja turvallisuusvaatimusten ja muiden velvoitteiden kiristyminen sekä asiakasnäkökulman korostumien. (Ryynänen et al ) 5.1 Lisääntyvät velvoitteet Vaikka lainsäädännön muutokset ja uusien velvoitteiden täyttäminen ovat osa vesihuoltolaitosten toimintaa, koetaan muutosten seuraaminen erityisen raskaaksi ja haasteellisiksi pienissä vesihuoltolaitoksissa. Tämä koskee sekä kuntien vesihuoltolaitoksia että vesiosuuskuntia. (Ryynänen et al ) Vesihuoltolaitosten velvoitteet perustuvat vesihuoltolakiin (119/2001), terveydensuojelulakiin (763/1994), terveydensuojeluasetukseen (1280/1994) sekä talousvesiasetukseen (461/2000), joissa säädetään vesihuollon järjestämisestä ja siitä huolehtimisesta, talousveden terveydellisistä laatuvaatimuksista, talousvettä toimittavan laitoksen hyväksymisen edellytyksistä, talousveden säännöllisestä valvonnasta ja varautumisesta häiriötilanteisiin. Lisäksi toimintaa säätelevät esimerkiksi maankäyttö- ja rakennuslaki (132/1999), vesilaki (587/2011), kirjanpitolaki (1336/1997) ja kuluttajansuojalaki (38/1978). Sekä vesihuoltolakia että talousvesiasetusta uudistetaan parhaillaan vastaamaan parem- 20 Näytä lisää
Luukkonen Henna Vesiosuuskunnat, kuntien vesihuoltolaitokset ja kunnat Helsinki 2013 Sisältö Esipuhe... 2 Ohjausryhmä... 4 Merkinnät... 5 Oppaan sisältö tiivistettynä... 6 Osa 1 - Suomalainen vesihuolto... Lisätiedot Lausuntoyhteenveto - ehdotus hallituksen esitykseksi vesihuoltolainsäädännön muuttamisesta
LAUSUNTOYHTEENVETO 7..6.2013 1 (68) MMM039:00/2008 Lausuntoyhteenveto - ehdotus hallituksen esitykseksi vesihuoltolainsäädännön muuttamisesta SISÄLLYS Lausunnonantajat...3 Yleiskommentit...5 Yleisiä arvioita...5 Lisätiedot Vesiosuuskunnat hyöty vai haitta kunnalle?
Vesiosuuskunnat hyöty vai haitta kunnalle? Kuntamarkkinat, 12.9.2013, Helsinki Henna Luukkonen, projekti-insinööri Kuntien tehtävät vesihuollon järjestämisessä Vesihuollon yleinen kehittäminen» Vesihuollon Lisätiedot VESIHUOLLON KEHITTÄMISEN SUUNTAVIIVOJA. Paul Silfverberg. VESI- JA VIEMÄRILAITOSYHDISTYKSEN MONISTESARJA Nro 20
VESIHUOLLON KEHITTÄMISEN SUUNTAVIIVOJA Paul Silfverberg VESI- JA VIEMÄRILAITOSYHDISTYKSEN MONISTESARJA Nro 20 Helsinki 2007 Julkaisija: Vesi- ja viemärilaitosyhdistys Asemapäällikönkatu 7 00520 Helsinki Lisätiedot HAVERI -HALLINTAAN VESIRISKIT. Keinoja vesihuoltolaitosten riskienhallintaan
Tuulia Innala ja Juha Menonen HAVERI -HALLINTAAN VESIRISKIT Keinoja vesihuoltolaitosten riskienhallintaan Hankeraportti Suomen ympäristöopisto Sykli Esipuhe 2 Haveri -hanke toteutettiin elokuun 2009 ja Lisätiedot KARIN LEPOLA VESIHUOLTOLAITOSTEN ARVONMÄÄRITYS VERKOSTOJEN JÄLLEENHANKINTA-ARVON MÄÄRITYS YHTENEVIN PERIAAT- TEIN. Diplomityö
KARIN LEPOLA VESIHUOLTOLAITOSTEN ARVONMÄÄRITYS VERKOSTOJEN JÄLLEENHANKINTA-ARVON MÄÄRITYS YHTENEVIN PERIAAT- TEIN Diplomityö Tarkastajat: professori Jukka Rintala ja dosentti Jarmo Hukka Tarkastajat ja Lisätiedot Vuokko Kurki VESIHUOLLON YLIKUNNALLINEN SOPIMUSPOHJAINEN YHTEISTYÖ. Diplomityö
YLI-II Karjalankylän jätevesienkäsittelyn yleissuunnitelma Nykyiset ja uudet kiinteistöt Työnro:21452YV Oulu AIR-IX YMPÄRISTÖ OY Muut toimistot: Sepänkatu 9 A 7 KAARINA 90100 OULU TAMPERE Puh. (08) 883 Lisätiedot Vesihuoltolaitosten ja elintarvikeyritysten riskienhallinnan yhteistyön kehittäminen. 16.2.2011 Ylva Gilbert, Riikka Lehti ja Mari Saario
Vesihuoltolaitosten ja elintarvikeyritysten riskienhallinnan yhteistyön kehittäminen 16.2.2011 Ylva Gilbert, Riikka Lehti ja Mari Saario Sisällysluettelo Esipuhe... 3 Terminologia... 4 1 Johdanto... 5 Lisätiedot OPAS XX 2012 minna nummelin (toim.)
OPAS XX 2012 minna nummelin (toim.) Jätevesien käsittely haja-asutusalueella OPas XX 2012 jätevesien käsittely haja-asutusalueella Varsinais-Suomen elinkeino-, liikenne- ja ympäristökeskus Taitto: Päivi Lisätiedot Kansanedustaja Antti Kaikkonen (kesk.): Ympäristökysymykset eduskunnassa vuonna 2014
Kansanedustaja Antti Kaikkonen (kesk.): Ympäristökysymykset eduskunnassa vuonna 2014 Puhe MUTKU-päivillä 2.4.2014 (muutosvarauksin) Arvoisat kuulijat! Sain otsikokseni Ympäristökysymykset eduskunnassa Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot TAMPEREEN KAUPUNKI RAPORTTI SELVITYSTYÖ SAKO- JA UMPIKAIVOLIETTEIDEN JÄTTEENKULJETUSJÄRJESTELMÄN NYKYTILASTA JÄTEHUOLTOJAOSTON TOIMIALUEELLA
RAPORTTI 16X147849 28.2.2013 TAMPEREEN KAUPUNKI SELVITYSTYÖ SAKO- JA UMPIKAIVOLIETTEIDEN JÄTTEENKULJETUSJÄRJESTELMÄN NYKYTILASTA JÄTEHUOLTOJAOSTON TOIMIALUEELLA Sivu 2 (19) Kaikki oikeudet pidätetään. Lisätiedot Elämme puhtaasti vedestä
Elämme puhtaasti vedestä Vesihuolto on kuntien vastuulla Haaste kuntapäättäjille Kuntaliiton ja Vesilaitosyhdistyksen tavoitteena on vesihuoltolaitosten toimintaedellytysten turvaaminen tulevaisuuden Lisätiedot Jätevesien käsittely haja-asutusalueella
OPAS nro 3 Jätevesien käsittely haja-asutusalueella VESI LUONTO KULTTUURIYMPÄRISTÖ L OUNAIS-SUOMEN YMPÄRISTÖKESKUS OPASSARJA SISÄLTÖ 3 Jäteveden käsittelyvaatimukset Asetus talousjätevesien käsittelystä Lisätiedot Vuokrataloyhteisöjen toimintatavat ARA-asuntojen omakustannusvuokrien määrityksessä
Ympäristöministeriön raportteja 5 2013 Vuokrataloyhteisöjen toimintatavat ARA-asuntojen omakustannusvuokrien määrityksessä Hanna Kaleva, Jessica Niemi, Jari Ylönen ja Mikko Hietala YMPÄRISTÖMINISTERIÖ Lisätiedot Lausunto 1 (9) Lausunnon antaminen ehdotuksesta hallituksen esitykseksi vesihuoltolainsäännön muuttamisesta
Lausunto 1 (9) Päiväys 22.3.2013 Dnro 96/10.107.1072/2013 Maa- ja metsätalousministeriö kirjaamo@mmm.fi Viite: lausuntopyyntönne MMM039:00/2008/11.2.2013 Lausunnon antaminen ehdotuksesta hallituksen esitykseksi Lisätiedot Julkisen ja yksityisen sektorin yhteistyö maankäytössä
Julkisen ja yksityisen sektorin yhteistyö maankäytössä Eväitä yhteistyön rakentamiseen ja hallintaan Helsinki 2008 ISBN 978-952-213-412-7 (painettu) ISBN 978-952-213-422-6 (pdf) TEKIJÄ Työryhmä 1. painos Lisätiedot Vesilaitosyhdistyksen sähköisen uutiskirjeen postituslistalle voi liittyä tai poistua ilmoittamalla yhteystiedot vvy@vvy.fi
Vesilaitosyhdistyksen uutiskirje 9/2013 Vesilaitosyhdistyksen sähköisen uutiskirjeen postituslistalle voi liittyä tai poistua ilmoittamalla yhteystiedot vvy@vvy.fi Vesilaitosyhdistyksen uutisia Vesihuollon Lisätiedot VASTUULLISTA KOKONAISPALVELUA JA KESTÄVÄÄ KUMPPANUUTTA TIEDOTUSLEHTI / LOKAKUU 2004
VASTUULLISTA KOKONAISPALVELUA JA KESTÄVÄÄ KUMPPANUUTTA TIEDOTUSLEHTI / LOKAKUU 2004 PÄÄKIRJOITUS Julkisten palveluiden tuottavuutta on parannettava Pertti Valtonen Teollisuusneuvos Kauppa- ja teollisuusministeriö Lisätiedot Pelastuslaitosten verkko yhteistyön alustana ja kehittämisohjelma 2010 2015
Piia Vähäsalo Pelastuslaitosten verkko yhteistyön alustana ja kehittämisohjelma 2010 2015 Pelastuslaitosten kumppanuushanke Pelastuslaitokset TEKIJÄ Piia Vähäsalo 1. painos ISBN 978-952-213-548-3 (nid.) Lisätiedot Kuntajohtaminen 2015. suunta, sisältö ja välineet. Helsinki 2008 ISBN 978-952-213-397-7 (pain.) ISBN 978-952-213-398-4 (pdf)
Kuntajohtaminen 2015 suunta, sisältö ja välineet Helsinki 2008 ISBN 978-952-213-397-7 (pain.) ISBN 978-952-213-398-4 (pdf) TOIMITTAJAT Anni Jäntti Kaija Majoinen 1. painos ISBN 978-952-213-38-4 (pdf) ISBN Lisätiedot Uudistunut vesilaki 2011
Ympäristöministeriön raportteja 1 2012 Uudistunut vesilaki 2011 Keskeinen sisältö ja tärkeimmät muutokset YMPÄRISTÖMINISTERIÖ ympäristöministeriön raportteja 1 2012 Uudistunut vesilaki 2011 Keskeinen Lisätiedot Sosiaali- ja terveysministeriö 28.6.2013 Suomen Kuntaliitto
Sosiaali- ja terveysministeriö 28.6.2013 Suomen Kuntaliitto Vanhuspalvelulaki Laki ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista Muistio lain toimeenpanon Lisätiedot Y KSITYISTÄMINEN VESIHUOLLOSSA?
Y KSITYISTÄMINEN VESIHUOLLOSSA? Jarmo J. Hukka Tapio S. Katko YKSITYISTÄMINEN VESIHUOLLOSSA? K U N N A L L I S A L A N K E H I T T Ä M I S S Ä Ä T I Ö YKSITYISTÄMINEN VESIHUOLLOSSA? Kunnallisalan kehittämissäätiön Lisätiedot HETA-ESISELVITYKSEN VÄLIRAPORTTI
KIRKKOHALLITUS HETA-ESISELVITYKSEN VÄLIRAPORTTI Kirkon henkilöstö- ja taloushallinnon sekä niiden tietojärjestelmien kehittäminen 2010-luvulle Kohtaamme alinomaa monia mahdollisuuksia, jotka ovat taitavasti Lisätiedot PIENMEIJERIEN KEHITTÄMISOHJELMA -esiselvitys
PIENMEIJERIEN KEHITTÄMISOHJELMA -esiselvitys Agropolis Oy 31.12.2009 2 Sisällysluettelo Tiivistelmä 3 1. Tausta 4 2. Tavoitteet 5 3. Toteutus 5 4. Tulokset 6 4.1 Yrityskenttä 6 4.2 Toimialan rakenne 7 Lisätiedot YMPÄRISTÖOPAS 2013. Energiakaivo. Maalämmön hyödyntäminen pientaloissa. Janne Juvonen Toivo Lapinlampi YMPÄRISTÖMINISTERIÖ
YMPÄRISTÖOPAS 2013 Energiakaivo Maalämmön hyödyntäminen pientaloissa Janne Juvonen Toivo Lapinlampi YMPÄRISTÖMINISTERIÖ 126 Miljöhandledning 2012 Glesbygdens avloppsvatten YMPÄRISTÖOPAS 2013 Energiakaivo Lisätiedot Tampereen kaupungin kestävän kehityksen raportti
Tampereen kaupungin kestävän kehityksen raportti 2006 Tampereen kaupungin kestävän kehityksen raportti 2006 Toimitus Ulkoasu ja taitto Kuvat Kirsi Hämäläinen ja Anniina Kulju Tampereen kaupunki, talous- Lisätiedot Asuinalueen parannusopas
Rakennustekniikan laitos Juha-Matti Junnonen & Jessica Karhu Asuinalueen parannusopas Aalto-yliopisto Asuinalueen parannusopas Juha-Matti Junnonen, Jessica Karhu TIEDE + TEKNOLOGIA REPORT Aalto-yliopiston Lisätiedot 2016 © DocPlayer.fi Yksityisyyskäytäntö | Palveluehdot | Palaute